กรมการเมืองพรรคแรงงานเกาหลี

ในประเทศเกาหลีเหนือ กรมการเมืองคณะกรรมาธิการกลางพรรคแรงงานเกาหลี (WPK) หรือเรียกอย่างย่อว่า กรมการเมือง เดิมเรียกว่า คณะกรรมาธิการการเมือง (ค.ศ. 1946–61) เป็นองค์กรที่มีอำนาจตัดสินใจสูงสุดในพรรครัฐบาลระหว่างการประชุมของคณะกรรมาธิการกลาง มาตรา 25 ของกฎบัตรพรรคระบุว่า "กรมการเมืองแห่งคณะกรรมาธิการกลางพรรคและคณะกรรมาธิการสามัญประจำจะจัดระเบียบและชี้นำงานทั้งหมดของพรรคในนามของคณะกรรมาธิการกลางพรรคระหว่างการประชุมเต็มคณะ กรมการเมืองแห่งคณะกรรมาธิการกลางพรรคจะต้องประชุมอย่างน้อยเดือนละครั้ง" กรมการเมืองได้รับการเลือกตั้งโดยคณะกรรมาธิการกลางพรรคแรงงานเกาหลี

**ประวัติศาสตร์**
กระทั่งเดือนเมษายน ค.ศ. 1956 กรมการเมืองเคยเป็นที่รู้จักในชื่อสภาการเมืองp=47 หลังคิม อิล-ซ็องจัดตั้งระบบการปกครองแบบรวมศูนย์ในทศวรรษ 1960 กรมการเมืองได้เปลี่ยนจากองค์กรที่ทำหน้าที่ตัดสินใจและสามารถอภิปรายนโยบายได้กลายเป็นเพียงองค์กรตรายางp=31 สมาชิกคนสำคัญบางคนหายตัวไปโดยไม่มีคำอธิบาย รายล่าสุดคือคิม ดง-กยูใน ค.ศ. 1977p=32 สมาชิกกรมการเมืองในสมัยคิม อิล-ซ็องและคิม จ็อง-อิลไม่มีฐานอำนาจแข็งแกร่งและต้องพึ่งพาผู้นำพรรคสำหรับตำแหน่งของพวกเขาp=32 ด้วยเหตุนี้ กรมการเมืองจึงกลายเป็นผู้รับใช้ที่จงรักภักดีของผู้นำพรรคp=32
คณะกรรมาธิการสามัญประจำกรมการเมือง (Politburo Standing Committee - PSC) ของพรรคแรงงานเกาหลีก่อตั้งขึ้นในการประชุมใหญ่ครั้งที่ 6 ใน ค.ศ. 1980 และกลายเป็นองค์กรสูงสุดของพรรคแรงงานเกาหลีเมื่อกรมการเมืองและคณะกรรมาธิการกลางไม่ได้อยู่ในสมัยประชุมp=140 หลังการเสียชีวิตของโอ จิน-อูใน ค.ศ. 1995 คิม จ็อง-อิลยังคงเป็นสมาชิกเพียงคนเดียวของคณะกรรมาธิการสามัญฯ ที่ยังมีชีวิตอยู่ โดยอีกสี่คน (คิม อิล-ซ็อง, คิม อิล, โอ จิน-อู และรี จ็อง-อก) เสียชีวิตขณะดำรงตำแหน่งp=257 ระหว่างการเสียชีวิตของโอ จิน-อูและการประชุมครั้งที่ 3 ไม่มีรายงานบ่งชี้ว่าคิม จ็อง-อิลหรือผู้นำพรรคส่วนกลางกำลังวางแผนปรับปรุงองค์ประกอบของคณะกรรมาธิการสามัญฯpp=257–258
เช่นเดียวกับคณะกรรมาธิการกลาง กรมการเมืองเองก็ไม่ได้มีการเคลื่อนไหวมากนักตลอดช่วงการปกครองของคิม จ็อง-อิลp=148 อย่างไรก็ตาม ในการประชุมครั้งที่ 3 ก็มีการเลือกตั้งสมาชิกกรมการเมืองชุดใหม่p=148 แม้ผู้สังเกตการณ์ชาวต่างชาติจำนวนมากจะเชื่อว่านี่จะเป็นการเปลี่ยนแปลงสู่คนรุ่นใหม่ แต่ก็ไม่ได้เป็นเช่นนั้น สมาชิกที่อายุน้อยที่สุดมีอายุ 53 ปี และอายุเฉลี่ยอยู่ที่ 74 ปี (โดยมี 12 คนที่มีอายุเกิน 80 ปี)p=148 สมาชิกใหม่ส่วนใหญ่เป็นผู้ช่วยของคิม จ็อง-อิลหรือเป็นสมาชิกในตระกูลคิมp=148 คิม คย็อง-ฮี (น้องสาวของคิม จ็อง-อิล) และชัง ซ็อง-แท็ก (สามีของคิม คย็อง-ฮี) ได้รับแต่งตั้งเป็นสมาชิกเต็มตัวและสมาชิกสำรองตามลำดับp=148 ผู้ใกล้ชิดหลายคนของชังได้รับเลือกตั้งเป็นสมาชิกสำรอง รวมถึงชู ซัง-ซ็อง (รัฐมนตรีว่าการกระทรวงความมั่นคงประชาชน), อู ดง-ชุก (รองผู้อำนวยการกรมความมั่นคงแห่งรัฐหมายเลขหนึ่ง) และชเว รยง-แฮ (เลขาธิการฝ่ายกิจการทหาร)p=148 พัก จ็อง-ซู (รองหัวหน้ากรมองค์การและชี้นำหมายเลขหนึ่ง) ผู้มีบทบาทสำคัญในการผลักดันการสืบทอดอำนาจของคิม จ็อง-อึน ได้รับแต่งตั้งเป็นสมาชิกสำรองp=148 สมาชิกใหม่ส่วนใหญ่เป็นสมาชิกคณะรัฐมนตรี เจ้าหน้าที่กองทัพ เลขาธิการพรรคหรือเจ้าหน้าที่จากหน่วยงานความมั่นคงp=148 สมาชิกสิบคนจากคณะกรรมการป้องกันประเทศและรองนายกรัฐมนตรีสามคนได้รับแต่งตั้งให้เข้าสู่กรมการเมืองp=148  ผู้เชี่ยวชาญด้านเศรษฐกิจชั้นนำ (เช่น ฮง ซ็อก-ย็องและแท จ็อง-ซู) และผู้เชี่ยวชาญด้านการต่างประเทศ (เช่น คัง ซ็อก-จู, คิม ย็อง-อิลและคิม ยัง-ก็อน) ได้รับแต่งตั้งเป็นสมาชิกp=148 ในการประชุมครั้งที่ 4 สมาชิกกรมการเมืองหนึ่งในสามถูกปลดจากตำแหน่งโดยเป็นการเกษียณอายุและการไล่ออกที่ไม่ได้มีการประกาศล่วงหน้าp=40 ชัง ซ็อง-แท็ก, พัก โด-ชุน และจอมพล คิม จ็อง-กัก ได้รับการเลื่อนตำแหน่งจากสมาชิกสำรองเป็นสมาชิกเต็มตัว ฮย็อน ช็อล-แฮ, คิม ว็อน-ฮงและอี มย็อง-ซู ซึ่งทั้งหมดเป็นสมาชิกคณะกรรมการการทหารกลาง ได้รับแต่งตั้งเป็นสมาชิกเต็มตัวของกรมการเมือง ควัก บ็อม-กี, โอ กุก-รย็อล, โร ดู-ช็อล, อี บย็อง-ซัมและโช ย็อน-จุนได้รับเลือกตั้งเป็นสมาชิกสำรอง

**หน้าที่**
อย่างเป็นทางการ กรมการเมืองมีหน้าที่รับผิดชอบการดำเนินกิจกรรมต่าง ๆ รวมถึงการตัดสินใจในประเด็นสำคัญระหว่างการประชุมเต็มคณะของคณะกรรมาธิการกลางและควรมีการประชุมเดือนละครั้ง สมาชิกประกอบด้วยผู้นำคนสำคัญของรัฐและกองทัพ เช่น นายกรัฐมนตรีและรองประธานคณะกรรมการกิจการแห่งรัฐ
องค์กรภายในของกรมการเมืองคือคณะผู้บริหารสูงสุด (Presidium) (เดิมชื่อคณะกรรมาธิการสามัญ) ซึ่งมาจากการเลือกตั้งโดยคณะกรรมาธิการกลางพรรคแรงงานเกาหลี มีหน้าที่รับผิดชอบงานประจำวันของพรรค โดยปกติประกอบด้วยผู้นำสูงสุดและสมาชิกอีกสี่คน ในทางปฏิบัติแล้ว คณะผู้บริหารสูงสุดถือเป็นองค์กรสูงสุดทั้งในพรรคและในประเทศ และการตัดสินใจของคณะผู้บริหารสูงสุดนั้นมีผลบังคับใช้ตามกฎหมายโดยพฤตินัย

**สมาชิกปัจจุบัน**
ณ พฤษภาคม ค.ศ. 2024 กรมการเมืองประกอบด้วยสมาชิก 16 คนและสมาชิกสำรอง 12 คน โดยมีรายชื่อดังต่อไปนี้:

**สมาชิก**

**สมาชิกสำรอง**

**ดูเพิ่ม**
กรมการเมืองพรรคคอมมิวนิสต์แห่งสหภาพโซเวียต
*กรมการเมืองพรรคคอมมิวนิสต์จีน

**อ้างอิง**

**บรรณานุกรม**
บทความ หนังสือ และรายการในวารสาร
*cite journal |author1=Haggard, Stephen |author2=Herman, Luke |author3=Ryu, Jaesung |title= Political Change in North Korea: Mapping the Succession |journal=Asian Survey |volume=54 |issue=4 |pages=773–780  
publisher=University of California Press |doi= 10.1525/as.2014.54.4.773 |jstor=10.1525/as.2014.54.4.773|ref=CITEREFHaggardHermanRyu2014 | date = July–August 2014 
*cite journal |last1=Kim |first1=Nam-Sik |date= Spring–Summer 1982 |title=North Korea's Power Structure and Foreign Relations: an Analysis of the Sixth Congress of the KWP |journal=The Journal of East Asian Affairs |volume=2 |issue=1 |pages=125–151  
publisher=Institute for National Security Strategy |jstor=23253510 
*s2cid=154905899- cite book | author = Staff writer |  ref = CITEREFStaff_writer2014 | title = Understanding North Korea | publisher = Ministry of Unification | orig-year = 2012 |year=2014 | url = http://www.unikorea.go.kr/eng_unikorea/publications_data/understandingNK/   
author-link = Staff writer 
หนังสือ- cite book |author=Buzo, Adrian |ref=CITEREFBuzo1999 |title=The Guerilla Dynasty: Politics and Leadership in North Korea |publisher=I.B. Tauris |year=1999 |isbn=1860644147 - cite book |author=Gause, Ken E. |ref=CITEREFGause2011 |title=North Korea Under Kim Chong-il: Power, Politics, and Prospects for Change |publisher=ABC-CLIO |year=2011 |isbn=978-0313381751 - cite book |last=Gause|first=Ken|chapter=The Role and Influence of the Party Apparatus|editor1=Park, Kyung-ae |editor2=Snyder, Scott |title=North Korea in Transition: Politics, Economy, and Society|publisher=Rowman & Littlefield |year=2013|isbn=978-1442218123|pages=19–46|author-mask=1- cite book |author=Kim, Samuel |ref=CITEREFKim2000 |chapter=North Korean Informal Politics |title=Informal Politics in East Asia |publisher=Cambridge University Press |year=2000 |isbn=0521645387 |url-access=registration |url=https://archive.org/details/informalpolitics0000unse - cite book |author=Lankov, Andrei |ref=CITEREFLankov2007 |title=Crisis in North Korea: The Failure of De-Stalinization, 1956 |publisher=University of Hawaii Press |year=2007|isbn=978-0824832070|author-link=Andrei Lankov - cite book |author=Suh, Dae-sook |ref=CITEREFSuh1988 |title=Kim Il Sung: The North Korean Leader |publisher=Columbia University Press |year=1988 |isbn=0231065736 |edition=1st |url-access=registration |url=https://archive.org/details/00book729884 
หมวดหมู่:กรมการเมืองพรรคแรงงานเกาหลี